Pemba

Pemba (svahili: Kisiwa cha Pemba, arābu: جزيرة بمبا), ir Tanzānijai piederoša sala Indijas okeāna rietumos. Kopā ar 50 km uz dienvidiem esošo Ungudžu un citām mazākām saliņām veido Zanzibāras arhipelāgu, kas ir pusautonoma Tanzānijas daļa. Otra lielākā pēc platības un iedzīvotāju skaita Zanzibāras sala. Administratīvi dalās divos reģionos, lielākā pilsēta ir Čakečake salas vidusdaļā. Salas reljefs līdzens, vietām paugurains, augstākā virsotne ir 119 m vjl. Krasti zemi, smilšaini, līčaini, apjozti ar koraļļu rifiem. Piekrastē daudz mazāku saliņu. Valda ekvatoriāls musonu klimats. Ainavā dominē krūmāji, piekrastē mangrovju audzes. Attīstīta lauksaimniecība (audzē krustnagliņas), zveja. Atsauces Ārējās saites Vikikrātuvē par šo tēmu ir pieejami multivides faili. Skatīt: Pemba. Encyclopædia Britannica raksts (angliski)